Moai

Moai (prununzata MO-AI) sunnu statui di petra chi s'attròvanu supra l'Ìsula di Pasqua. Nnâ maggiuranza di casi, li statui sunnu monulìtichi, voli diri ca sunnu ncisiddati di balati sani, ma ogni tantu s'attrova una chi havi nautra petra sana accucchiatacci (nu Pukau pâ lingua ndìggini) chi veni misa suprâ testa dâ basa. 

Si nn'attròvanu armenu 600 di sti moai pi tuttu l'isula. La maggiuranza eranu ncisiddati a Rano Raraku, unni quasi 400 di cchiù s'arristaru pi diversi fasi di travagghiu. Sta pirrera pari comu si è stata abbannunata cumpritamenti a tutt'ôn corpu, cu quarchi fiura arristannu mmenzu la pirrera senza essiri accabbata. Quasi tutti li moai chi eranu finiti e a postu cchiù doppu si capitaru a essiri arruzzuliati di l'abbitanti ndiggini.  Spissu si succidiu accussì pû fattu dî vuerri nterni.

Sparti dû fattu ca vennu mmagginati spissu comu testuni, tanti dî moai nn'hannu spaddi, vrazza, e corpura, chi duranti lu corsu di seculi, si hannu arrinisciuti essiri ammucciati sutta terra. La significanza dâ palora moai è ancura vaga, e asistinu tanti tiurî circa sti statui. 

La tiurìa cchiù cumuni è ca sunnu stati ncisiddati dî Polinisiani ndiggini armenu 1.000 anni fa. Facirmenti  rapprisentanu li soi avi (marcannu li tabbuti), o forsi mpurtanti pirsuni viventi, o macari sunnu simmuli pristigiusi dî famigghî. La costa di pruducirili avissi a essiri granni; picchì ognunu cci vulìa tant'anni di mpegnu, ma puru picchì eranu traspurtati granni distanzi traversu l'isula. Nun si sapi pricisamenti comu eranu traspurtati, ma facirmenti usavanu li slitti di legnu e/o ruteddi.  Si cridi ca la quantitati di legnu ca era nicissaria pi susteniri la fabbricazzoni cuntinua di ssi munumenti avìa avutu lu risultatu di  spugghiari cumpritamenti li furesti di l'isula.  Chissu putìa spiegari picchì la pirrera vinni abbunnunata accussì currennu.


 Liami esterni 
PBS NOVA: Secrets of Easter Island
PBS NOVA: Secrets of Lost Empires: Easter Island

Catigurìa:Cili
Catigurìa:Munumenta